| Kalninių Mijaugonių piliakalnis |
| --- |
| Informacinė lenta prie piliakalnio |
| 

Kalninių Mijaugonių piliakalnisKalninių Mijaugonių piliakalnis

 |
| Koordinatės  | 

|  |
| --- |
| 54°47′59.7″ š. pl. 24°35′58.3″ r. ilg.﻿ / ﻿54.799917°š. pl. 24.599528°r. ilg.﻿ / 54.799917; 24.599528Koordinatės: 54°47′59.7″ š. pl. 24°35′58.3″ r. ilg.﻿ / ﻿54.799917°š. pl. 24.599528°r. ilg.﻿ / 54.799917; 24.599528 |

 |
| Vieta | Elektrėnų savivaldybė |
| Seniūnija | Gilučių seniūnija |
| Aukštis | 6–10 m |
| Plotas | 55x43 |
| Naudotas | I tūkstantmetis - II tūkstantmečio pradžia |
| Žvalgytas | 1939 |
| Registro Nr. | AR313 / 24495, 24496, 5031 / A1297KP |

**Kalninių Mijaugonių piliakalnis su gyvenviete**, vadinamas *Pilimi* – piliakalnis ir gyvenvietė (unikalus objekto MC kodas 24496) Elektrėnų savivaldybės teritorijoje, Kalninių Mijaugonių kaime, Gilučių seniūnija. Pasiekiamas plentu  **143**  Jonava–Žasliai–Kloniniai Mijaugonys  pavažiavus 550 m, pasukus į kairę vakaruosna lauko keliuku, už 300 m – yra priekyje, 100 m į pietus nuo dujotiekio, 0,4 km į šiaurę nuo kelio  **A1**  Vilnius–Kaunas–Klaipėda .

Piliakalnis
-----------

Kalninių Mijaugonių piliakalnis
Piliakalnis įrengtas kranto kyšulyje, kurį iš šiaurės vakarų, vakarų, pietų ir pietryčių supa griovos. Šlaitai nuo griovų 6–10 m aukščio, buvę pastatinti, vakariniame šlaite pastatinimas tebėra gana ryškus. Iš šiaurės rytų prieina gretima aukštuma, nuo kurios piliakalnį skiria tik 2–2,5 m aukščio šlaitas, prieš kurį anksčiau buvo griovys; dabar pastebimas tik nežymus įdubimas. Viršuje yra 55 m ilgio šiaurės rytų – pietvakarių kryptimi ir 43 m pločio šiaurės rytų gale aikštelė, žemėjanti ir nusmailėjanti pietvakarių kryptimi. Jos šiaurės rytų gale anksčiau buvo pylimas, nuskleistas ariant. Piliakalnis datuojamas I tūkstantmečiu – II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1999-12-23; Nr. 1465. Paminklo teritorijos plotas 32 000 m². Vizualinio apsaugos zonos pozonio plotas 1 915 000 m². Išmatavimai: 250 m ilgio šiaurės rytų – pietvakarių kryptimi ir iki 220 m pločio.

0,75 km į šiaurės vakarus nuo Kalninių Mijaugonių piliakalnio, 1 km į šiaurę nuo kelio Vilnius – Kaunas, Strošiūnų girininkijos Strošiūnų miško 58 kvartalo rytiniame pakraštyje (Kaišiadorių miškų urėdija) yra Kalninių Mijaugonių pilkapynas (unikalus objekto MC kodas 16353).

|  |
| --- |
| Aplinkiniai piliakalniai |
|  | Bijautonių piliakalnis 17 km | Žaslių piliakalnis 7 km | Latvių piliakalnis 15 km |  |
| Mūro Strėvininkų piliakalnis 6 km |  | Elniakampio piliakalnis 24 km |
| Balceriškių piliakalnis 9 km | Žuvyčių piliakalnis 12 km | Pipiriškių piliakalnis 14 km |

Pastaba:   
 Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai
---------

1. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 77-78 (Nr. 281).

* Lietuvos TSR kultūros paminklų sąrašas, V. 1973, p.120.
* Valstybės archeologijos komisijos medžiaga. KPC A. F.1. Ap.1. B.25. P.401-409.
* Lietuvos piliakalniai: atlasas. Vilnius, 2005, t. 1, p. 138–139.
* Vytautas Daugudis. Iš tolimos praeities // Paparčių ir Žaslių apylinkės. Kaišiadorys, 1997. P.43-44.

Nuorodos
--------

|  |  |
| --- | --- |
|  | **Vikiteka: Kalninių Mijaugonių piliakalnis** – vaizdinė ir garsinė medžiaga  |

* Sąrašas:Elektrėnų savivaldybės piliakalniai
* Lietuvos piliakalniai. Kalniniai Mijaugonys